ครับผมเลิกได้6จะ7เดือนแล้วครับตอนผม ดูดคือเหงือกแล้วก็ปากผมดำหมด พอผมเลิกเหงือก และก็ปากที่ดำๆคล้ำๆมันก็หายครับ ตอนนี้เหงือกและปากผมไม่ดำไม่คล้ำ แล้วครับ(ผมเลิกแล้ว6-7เดือนปอดผมมันจะฟื้นฟูสมบูรป่าวครับเป็นปกติป่าวครับ)🤔✌️
สวัสดีค่ะ ขอแสดงความยินดีที่สามารถเลิกการสูบซึ่งเป็นปัจจัยที่ทำให้เกิดโรคอันตรายต่างๆตามมาในอนาคตได้สำเร็จและขอเป็นกำลังใจให้ทำได้ต่อไปหลังการเลิก อาจจะยังมีความรู้สึกอยากได้อยู่ จึงควรหลีกเลี่ยงการไปสถานที่ที่สูบบ่อยๆ กำจัดอุปกรณ์ในการสูบทิ้งไปให้หมด ไม่ให้มองเห็น บ้วนปากบ่อยๆเมื่อมีความอยาก อมลูกลมได้ ในบางรายที่ติดสารในที่ชื่อว่านิโคติน อาจจะต้องแปะแผ่นนิโคตินช่วยด้วยในระยะแรกๆปากที่ดำคล้ำจะค่อยๆกลับมาเป็นปกติได้ ส่วนสมรรถภาพของปอดนั้น ค่อยๆฟื้นฟูได้เช่นกัน แม้จะไม่ได้กลับมา 100% และยังมีโอกาสเป็นถุงลมโป่งพองในอนาคตได้อยู่ แต่อย่างไรก็ตามเมื่อเลิกไปแล้วนั้น ส่วนใหญ่โรคก็จะเกิดขึ้นได้น้อยลงไปมากกว่าการสูบต่อไปต่อเนื่อง ควรออกกำลังกายสม่ำเสมอและรับประทานอาหารที่มีประโยชน์ต่อร่างกาย หลีกเลี่ยงการไปสถานที่ที่มีควันร่วมด้วย